Lim Lian Geok

Lim Lian Geok (林连玉 Lin Lian Yu, 1901-1985) merupakan pendidik, penulis di Malaysia. Beliau memenuhi masanya dalam bidang pendidikan, hak asasi rakyat Malaya dan menggalakan rakyat Malaya khususnya orang Cina mendapatkan kewarganegaraan. 

Lian Geok adalah bekas guru Sekolah Cina Confucian sejak 1935 hingga 1961. Kewujudan sekolah tersebut hingga ke hari ini adalah hasil usaha beliau, terutama apabila sekolah tersebut rosak teruk akibat peperangan pada tahun 1945.

Maka atas jasanya, Lian Geok diangkat memimpin Persatuan Guru-Guru Cina Kuala Lumpur. Beliau juga adalah pengasas kepada Persekutuan Persatuan-Persatuan Guru-Guru Sekolah Cina Malaysia atau Jiao Zong dan Dong Jiao Zong.

Kewarganegaraan dan tauliah mengajar sebagai guru Lian Geok ditarik balik oleh kerajaan Malaysia pada tahun 1961 disebabkan oleh kelantangannya menentang Dasar Pelajaran Kebangsaan bermula dengan Penyata Barnes hingga Laporan Penyata Rahman Talib 1960 dan Akta Pelajaran 1961. Kesemua Akta ini mahu mendaulatkan Bahasa Melayu sebagai bahasa pengantar. 

 Melawan Dasar Pendidikan Negara 
Mendiang didakwa sengaja memutar-belitkan dasar pendidikan negara dan menghasut rakyat benci kepada Yang DiPertuan Agong serta Kerajaan Persekutuan sehingga mengakibatkan permusuhan antara kaum. Akibatnya, kewarganegaraan beliau dan tauliah mengajar sebagai gurunya ditarik balik oleh kerajaan Malaysia pada tahun 1961 disebabkan oleh kelantangannya menentang Dasar Pelajaran Kebangsaan. Tindakan kerajaan ketika itu mendapat tentangan dan kritikan yang hebat daripada penyokong beliau. Kerajaan dituduh mempunyai niat jahat untuk melenyapkan pengaruh dan suara Lian Geok. Namun begitu, tindakan kerajaan Malaysia adalah bagi menjamin kesatuan dan perpaduan serta kesetabilan negara dengan penggunaan Bahasa Melayu sebagai bahasa pengantar dan pendidikan.

 Rujukan